13. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1042 της 18 Δεκ. 1958/3 Ιαν. 1959 Περί Σχολής Τουριστικών Επαγγελμάτων. Λαβόν υπ’ όψιν εισήγησιν του Υπουργού Προεδρίας Κυβερνήσεως περί της κατεπειγούσης ανάγκης τροποποιήσεως της περί Σχολής Τουριστικών Επαγγελμάτων νομοθεσίας, προς εξασφάλισιν των προϋποθέσεων της απροσκόπτου λειτουργίας της Σχολής αποφασίζει: Άρθρ.1.-(Αντικαθίσταται το άρθρ.8 του Ν.Δ. 3594/1956, ανωτ. σελ. 98,04). Άρθρ.2.-(Αντικαθίσταται το άρθρ.9 του αυτού ως άνω Ν.Δ/τος). Άρθρ.3.-1.Μηνιαίαι αποδοχαί δια τον καθορισμόν της καταβλητέας υπό των εργοδοτών αποζημιώσεως εις το προσωπικόν των το μετεκπαιδευόμενον εις την Σχολήν Τουριστικών Επαγγελμάτων συμφώνως τω άρθρ.3 παρ.1α του Ν.Δ. 3594/1956 όπερ δεν αμείβεται δια παγίου μισθού, θεωρούνται αι υπό του Ι.Κ.Α. καθοριζόμεναι τεκμαρταί τοιαύται δια τον υπολογισμόν των προς αυτό εισφορών των ησφαλισμένων τούτων. 2.Η εις τα πρότυπα ξενοδοχεία και εστιατόρια της Σχολής Τουριστικών Επαγγελμάτων ή εις άλλας τουριστικάς επιχειρήσεις υπηρεσία των μαθητών και σπουδαστών της Σχολής ταύτης προς πρακτικήν εξάσκησιν αυτών μέχρι των απολυτηρίων των εξετάσεων θεωρείται συνέχεια της εν τη Σχολή εκπαιδεύσεώς των και ουδέν δικαίωμα προς λήψιν αμοιβής δημιουργεί, πλην της παροχής εις αυτούς τροφής και ύπνου. Άρθρ.4.-Δια Δ/τος θέλουσι καθορισθή τα καθήκοντα και αι υποχρεώσεις, ως και τα δικαιώματα και πλεονεκτήματα των αποφοίτων της Στοιχειώδους και Ανωτέρας Εκπαιδεύσεως της Σχολής. Άρθρ.5.-Τα άρθρ.1 και 2 του Α.Ν. 567/1937 «περί μετατροπής της Επαγγελματικής Ξενοδοχειακής Σχολής εις Σχολήν Τουριστικών Επαγγελμάτων», παραμένουσι εν ισχύϊ. Άρθρ.6.-1.Επί του ακινήτου του κειμένου εν Ρόδω και επί των οδών Β. Φρειδερίκης πρώην Αθηνών, Ε. Βενιζέλου, Πίνδου και Ρήγα Φερραίου μετά των επ’ αυτού κτισμάτων και της όλης περιοχής του, όσης εκτάσεως και αν είναι, καταχωρημένου εις την κτηματικήν μερίδα υπ’ αριθ. 111-48 φάκελλος 5122 του Κτηματολογίου Ρόδου, δεν εφαρμόζονται αι διατάξεις του Νομ. 2100/1952, της κυριότητος, νομής και κατοχής αυτού περιερχομένης από της ισχύος του παρόντος Νόμου εις την Σχολήν Τουριστικών Επαγγελμάτων δια την λειτουργίαν παραρτήματος αυτής μετά προτύπου Ξενοδοχείου προς μόρφωσιν στελεχών τουριστικών επαγγελμάτων και πρακτικήν εξάσκησιν αυτών. Εκ της άνω εκτάσεως εξαιρείται τμήμα εμφαινόμενον υπό τα αλφαβητικά στοιχεία, Α, Β, Γ, Ν, Θ, Α του τοπογραφικού διαγράμματος Τ.Υ.Δ.Κ. Σακελλάρη και  κατατεθειμένου εν τω υπ’ αριθ. 5122 φακέλλω οικοδομών Ρόδου, όπερ τμήμα παραμένει εις την κυριότητα της Ιεράς Μητροπόλεως Ρόδου και εις ο τμήμα περιορίζεται η δια της τελευταίας φράσεως της παρ.7 του άρθρ.12 του Νομ. 2100/1952, ως αύτη διηυκρινίσθη δια της παρ.4 του άρθρ.1 του Ν.Δ. 2707/53 γενομένη δωρεά προς ταύτην. Η ισχύς της παρούσης άρχεται από της δημοσιεύσεώς της εις την εφημερίδα της Κυβερνήσεως, κυρωθήσεται δε νομοθετικώς, μερίμνη του Υπουργού Προεδρίας Κυβερνήσεως. Εκδόσαν προς τούτο την υπ’ αριθ. 1042 παρούσαν πράξιν του. 